FI Euroopan unionin virallinen lehti L 102/11

KOMISSION ASETUS (EY) N:o 421/2007,

annettu 18 päivänä huhtikuuta 2007,

muulle tavalliselle vehnälle kuin korkealaatuiselle vehnälle asetuksella (EY) N:o 2375/2002 avatun yhteisön tariffikiintiön alakiintiössä II 9 päivän huhtikuuta 2007 ja 16 päivän huhtikuuta 2007 välisenä aikana jätettyihin tuontitodistushakemuksiin sovellettavasta jakokertoimesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1),

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

sekä katsoo seuraavaa:

(1) Komission asetuksella (EY) N:o 2375/2002 (3) avataan muun tavallisen vehnän kuin korkealaatuisen vehnän 2 988 387 tonnin vuotuinen kokonaistuontitariffikiintiö. Tämä kiintiö on jaettu kolmeen alakiintiöön.

(2) Asetuksen (EY) N:o 2375/2002 3 artiklan 1 kohdassa vahvistetaan alakiintiön II (järjestysnumero 09.4124) määräksi 38 000 tonnia 1 päivän tammikuuta ja 31 päivän joulukuuta 2007 välisellä kaudella.

(3) Asetuksen (EY) N:o 2375/2002 5 artiklan 3 kohdan mukaisesti annetun tiedonannon mukaan mainitun asetuksen 5 artiklan 1 kohdan mukaisesti 9 päivän huhtikuuta 2007 kello 13.00 Brysselin aikaa ja 16 päivän huhtikuuta 2007 kello 13.00 Brysselin aikaa välisenä aikana jätetyt hakemukset koskevat käytettävissä olevia määriä suurempia määriä. Sen vuoksi olisi määriteltävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin.

(4) Lisäksi on aiheellista lopettaa tuontitodistusten myöntäminen asetuksessa (EY) N:o 2375/2002 tarkoitetusta alakiintiöstä II kuluvan kiintiökauden ajaksi,

ON ANTANUT TÄMÄN ASETUKSEN:

1 artikla

1. Kaikkien niiden asetuksessa (EY) N:o 2375/2002 tarkoitettua alakiintiötä II koskevien tuontitodistushakemusten perusteella, jotka on jätetty 9 päivän huhtikuuta 2007 kello 13.00 Brysselin aikaa ja 16 päivän huhtikuuta 2007 kello 13.00 Brysselin aikaa välisenä aikana, myönnetään todistus haetuille määrille siten, että niihin sovellettava jakokerroin on 33,119287 prosenttia.

2. Todistusten myöntäminen asetuksessa (EY) N:o 2375/2002 tarkoitettua alakiintiötä II koskeville määrille, joita haetaan 16 päivästä huhtikuuta 2007 kello 13.00 Brysselin aikaa, keskeytetään kuluvan kiintiökauden ajaksi.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä huhtikuuta 2007. Komission puolesta Jean-Luc DEMARTY Maatalouden ja maaseudun kehittämisen pääosaston pääjohtaja

(1) EUVL L 270, 21.10.2003, s. 78. Asetus sellaisena kuin se on muutettuna komission asetuksella (EY) N:o 1154/2005 (EUVL L 187, 19.7.2005, s. 11).

(2) EUVL L 238, 1.9.2006, s. 13. Asetus sellaisena kuin se on muutettuna asetuksella (EY) N:o 289/2007 (EUVL L 78, 17.3.2007, s. 17).

(3) EYVL L 358, 31.12.2002, s. 88. Asetus sellaisena kuin se on viimeksi muutettuna asetuksella (EY) N:o 2022/2006 (EUVL L 384, 29.12.2006, s. 70).